Virginijus Baltušnikas
Virginijus Baltušnikas (g. 1968 m. spalio 22 d.) – buvęs Lietuvos futbolininkas. Žaidė gynėjo pozicijoje. Atstovaudamas Lietuvos rinktinei pelnė 9 įvarčius ir yra vienas rezultatyviausių komandos žaidėjų per visą jos istoriją. Lietuvos rinktinėje sužaidė 42 rungtynes, per kurias pelnė 9 įvarčius. 2001 m. baigęs profesionalaus futbolininko karjerą pradėjo verslą – užsiėmė automobilių prekyba, vėliau įkūrė automobilių servisą ir plovyklą. Žaidžia „Ekrano senjorų“ klubo komandoje ir yra klubo prezidentas.